Május óta jelentősen gyengült a forint a vezető devizákkal szemben, amely mögött a nemzetközi folyamatok mellett a Magyar Nemzeti Bank (MNB) ultra laza monetáris politikája állt, illetve az, hogy a jegybank nem is szándékozik szigorítani a monetáris kondíciókon még egy ideig. Miközben az MNB egyelőre kitart az alacsony kamatszint és a nem konvencionális eszközök fenntartása mellett, a piac már kamatot emelt.